KENSINGTON TEMPLE Kielen kesyttäminen
COLIN DYE: MITÄ JEESUS SANOISI? KIELEN KESYTTÄMINEN.
Jaakobin kirjeen 3. luku kokonaan.
"Veljeni, älkööt aivan monet teistä pyrkikö opettajiksi, -
sillä te tiedätte, että me saamme sitä kovemman tuomion.
Sillä monessa kohden me kaikki hairahdumme.
Jos joku ei hairahdu puheessa, niin hän on täydellinen mies -
ja kykenee hillitsemään myös koko ruumiinsa.
Kun panemme suitset hevosten suuhun, että ne meitä tottelisivat, -
niin voimme ohjata niiden koko ruumiin.
Katso, laivatkin, vaikka ovat niin suuria ja tuimain tuulten kuljetettavia,
ohjataan varsin pienellä peräsimellä, minne perämiehen mieli tekee.
Samoin myös kieli on pieni jäsen -
ja voi kuitenkin kerskata suurista asioista.
Katso, kuinka pieni tuli, ja kuinka suuren metsän se sytyttää!
Myös kieli on tuli, on vääryyden maailma; -
kieli on se meidän jäsenistämme, joka tahraa koko ruumiin, -
sytyttää tuleen elämän pyörän, -
itse syttyen helvetistä.
Sillä kaiken luonnon, sekä petojen että lintujen, sekä matelijain että -
merieläinten luonnon, voi ihmisluonto kesyttää ja onkin kesyttänyt; -
mutta kieltä ei kukaan ihminen voi kesyttää; -
se on levoton ja paha, täynnä kuolettavaa myrkkyä.
Kielellä me kiitämme Herraa ja Isää, -
ja sillä me kiroamme ihmisiä, Jumalan kaltaisiksi luotuja; -
samasta suusta lähtee kiitos ja kirous.
Näin ei saa olla, veljeni.
Uhkuuko lähde samasta silmästä makeaa ja karvasta vettä?
Eihän, veljeni, viikunapuu voi tuottaa öljymarjoja eikä viinipuu viikunoita?
Eikä myöskään suolainen lähde voi antaa makeata vettä.
Kuka on viisas ja ymmärtäväinen teidän joukossanne? Tuokoon hän -
näkyviin tekonsa hyvällä vaelluk- sellaan viisauden sävyisyydessä.
Mutta jos teillä on katkera kiivaus ja riitaisuus sydämessänne, -
niin älkää kerskatko älkääkä valhetelko totuutta vastaan.
Tämä ei ole se viisaus, joka ylhäältä tulee, -
vaan se on maallista, sielullista, riivaajien viisautta.
Sillä missä kiivaus ja riitaisuus on, -
siellä on epäjärjestys ja kaikkinainen paha meno.
Mutta ylhäältä tuleva viisaus on ensiksikin puhdas, sitten rauhaisa, -
lempeä, taipuisa, täynnä laupeutta ja hyviä hedelmiä, -
se ei epäile, ei teeskentele.
Vanhurskauden hedelmä kylvetään rauhassa rauhan tekijöille."
Sananl. 18:21: -
"Kielellä on vallassansa kuolema ja elämä; -
jotka sitä rakastavat, saavat syödä sen hedelmää."
Voimallista! Sinulla on väline, -
joka pystyy tuottamaan elämää. Kommunikoimaan elämää.
Kääntämään suunnan kohti elämää.
Mutta sama väline voi myös tuhota, vahingoittaa ja tuottaa kuolemaa.
Peräsin, niin kuin luimme, on pieni osa isossa laivassa.
Pieni peräsin ohjaa koko laivaa.
Niin myös kielesi ohjaa koko elämäsi suunnan.
Suustasi voi virrata siunaus.
Siunaus. Hyviä asioita. Puhut hyviä asioita.
Kun puhuu hyviä asioita Pyhän Hengen voimassa, -
etenkin yhtäpitävästi Jumalan Sanan ilmoituksen kanssa, -
kun siunaat Jumalan Sanalla Pyhän Hengen voimassa, -
sanot hyviä asioita ja sinusta virtaa hyviä asioita.
Vaikutat positiivisesti. Vaikutat hyvinvointia ympärilläsi oleviin, -
kun opit siunaamaan.
Samoin jos puhut pahaa, -
kutsut demonivoimia yhtymään pahoihin sanoihisi, -
niin että sanasi voivat kirota ihmisten elämän.
Tämä on voimallista ja vakavaa.
Voikin sanoa, että pitää valita, siunaammeko vai kiroammeko.
Jaak. 3:2:n mukaan me hairahdumme monessa kohdassa, -
mutta jos joku ei hairahdu puheessaan, -
hän on täydellinen mies ja kykenee hillitsemään koko ruumiinsa.
Tästä saamme hyvän syyn keskittyä saarnasarjan päätösosassa siihen, -
miten tuoda kielellä hyviä asioita omaan ja muiden elämään.
Jos kieli olisi täysin hallinnassamme, olisimme täydellisiä.
Meidän pitää siis kasvaa siinä.
Meidän tulee keskittyä kieleemme ja sanoihimme ja vartioida suutamme.
Se on hengellisyytemme mittari.
Se näyttää, miten voimme vielä kasvaa Kristuksessa.
J. 6: "Myös kieli on tuli, on vääryyden maailma; -
kieli on se meidän jäsenistämme, joka tahraa koko ruumiin".
Sanamme voivat vaikuttaa kaikkeen muuhun meissä.
Kieli sytyttää tuleen elämän pyörän.
Eli tapa, jolla puhumme, ohjaa elämäämme -
joko luonnon, aistein havaittavan, maailman ja demonisen mukaan -
tai kohti hengellisen, siunauksen ja tarkoituksen piiriä.
Aamen.
Mitkä ovat Hengen hallitseman elämän merkkejä?
Kun Pyhä Henki hallitsee ihmisen kieltä, -
Pyhä Henki alkaa hallita koko elämää.
Kun opit puhumaan Pyhän Hengen ohjauksessa, -
Pyhä Henki hallitsee mieltäsi.
Kun opit hallitsemaan mieltäsi ja puhettasi, -
tunteistasi tulee Hengen täyttämiä tunteita.
Kieli ohjaa tahtoasikin.
Niin kuin laivaa ohjaava perämies päättää suunnan -
ja kääntää peräsimen oikeaan asentoon, -
niin sanasi ohjaavat koko elämääsi ja tahtoasi.
Ajatuksiasi, asenteitasi, käytöstäsi.
Kun Pyhä Henki alkaa hallita kieltäsi, -
Pyhä Henki hallitsee koko persoonallisuuttasi.
Neurologit ovat vahvistaneet sen.
Neurotiede kertoo, että aivojen puhekeskus -
on erittäin voimallinen ja hallitseva keskus.
Siksi uskoakseni kielilläpuhuminen on Hengellä täyttymisen ensihedelmiä.
Kun puhuu kielillä, Pyhä Henki hallitsee kieltä.
Tätä on tutkittu. Tutkijat antavat esimerkkejä, -
joissa kielillä puhuva puhuu korvin kuultavaa, ymmärrettävää kieltä.
Toisinaan taas kielilläpuhuessa Pyhä Henki toimii -
ihmisen persoonallisuuden syvissä ulottuvuuksissa.
Ihmisen henki kommunikoi sanoilla, niin kuin Pyhä Henki ohjaa.
Kummassakin tapauksessa, kun Pyhä Henki hallitsee kieltä, -
se on merkki Hengen täyttämästä elämästä.
Hengen hallitsema puhe on Hengen hallitseman elämän huipentuma.
Jos Pyhä Henki saa täyden hallintavallan kielestäsi, -
voit pystyttää lipun, sillä olet juuri saapunut Everest-vuoren huipulle -
pyhyyden ja hengellisyyden elämässä.
Saarnasarjan nimi on "Mitä Jeesus sanoisi?"
Monet ovat nähneet rannekkeita, joissa lukee "WWJD?", -
Mitä Jeesus tekisi?
Meidän tulisi aina kysyä myös, mitä Jeesus sanoisi.
Miten Jeesus vastaisi? Mitä Hän sanoisi? Se on tosi tärkeää.
Minun pitää muistuttaa itseäni. Jakeessa 1 sanotaan, -
että Jumalan sanan opettajat saavat kovemman tuomion.
Näen, että monet nyökyttelevät.
On suurenmoista tajuta, -
että Jumalan sanan julistamiseen kutsutut saarnaajat ja opettajat -
eivät voi sallia sanojensa olevan negatiivisia -
tai tuhoisia. Se on aina sydämen ja luonteen asia.
Muistutan itseäni Jumalan sanan opettajana, -
että tämä koskee läheisesti meitä opettajia.
Mutta kukaan ei pääse pälkähästä tänään, sillä kaikilla uskovilla -
ihmisen omat sanat määrittävät hänen kasvunsa -
hänen elämässään Kristuksen kaltaisuudessa.
Korostan jälleen kerran sitä, että sydämen ja suun välillä on yhteys.
Kielesi on sydämesi palvelija.
Sydämen suunta määräytyy sillä, miten käytät kieltäsi.
Jeesus sanoo Raamatussa, että sydämen kyllyydestä suu puhuu.
Sydämen kyllyydestä suu puhuu.
Jaakobin kirjasta näemme, että kieli määrää elämän suunnan.
Jos haluaa mennä Jumalan kirkasta- misen ja kunnioittamisen suuntaan, -
käännä tämä peräsin siihen suuntaan.
Sano: "Kieli, menet tuohon suuntaan. Sinä puhut näin."
Kun puhut, koko elämä ohjautuu oikeaan suuntaan, -
jos puhut Jumalan elämäsi ylle antamia sanoja.
Tämä on pitkälti osa papillista palvelutyötä.
4. Moos. 6:ssa Jumala antoi papillisen siunauksen.
Jumala sanoo Moosekselle 4. Moos. 6:22:ssa: -
"Puhu Aaronille ja hänen pojillensa ja sano: -
Siunatessanne israelilaisia sanokaa heille: -
Herra siunatkoon sinua ja varjelkoon sinua; -
Herra valistakoon kasvonsa sinulle ja olkoon sinulle armollinen; -
Herra kääntäköön kasvonsa sinun puoleesi ja antakoon sinulle rauhan.
Näin he laskekoot minun nimeni israelilaisten ylitse, -
ja minä siunaan heitä."
Näettekö papillisen työn voiman?
Papeilla oli voima siunata.
Jumala kuuli heidän puhumansa siunaussanat.
Hän sanoi: "Näin puhuessanne laskette nimeni heidän ylitseen.
Ette vain lausu nimeäni. Laskette sen heidän ylleen, ja minä siunaan heitä."
Se on siunauksen voima. Pyhän Hengen voitelu elämänne yllä -
välitetään Jumalan teille antamien sanojen kautta.
Kun puhut Hengen täyttämiä siunauksen sanoja, Jumala kuulee -
ja siunaa. Miten voimallista!
Uudessa testamentissa olemme kaikki pappeja. Tulee oppia siunaamaan.
Meidät on kutsuttu olemaan siunattuja ja siunaamaan, -
ei kiroamaan ja vahingoittamaan.
Kiroaminen kuuluu pimeyden valtakunnalle.
Meidän ei pitäisi sekaantua siihen.
Hengessä vaeltaessamme olemme immuuneja paholaisen kirouksille.
Miten paholainen voi kirota ne, joita Jumala on siunannut?
Meillä ei ole sellaisen kanssa mitään tekemistä. Kun puhumme pahaa, -
kutsumme demonisia henkiä ja pahan voimia -
liittämään voimansa sanoihimme -
tuodakseen onnettomuuksia muiden ihmisten elämään.
Minulla on tänään teille huonoja ja hyviä uutisia.
Aloitan huonoista. Oletteko valmiita?
Miten kesyttää kieli? Huonot uutiset: Et pysty.
Et pysty. Se on mahdotonta.
Voimme kesyttää kaiken muun, -
mutta kieltä ei pysty kukaan kesyttämään, sanoo Raamattu.
Hyvä uutinen: Jumala voi tehdä sen, mihin me emme pysty.
Pyhä Henki voi kesyttää kielesi. Omassa voimassasi et siihen pysty.
Sinun pitää sanoa: "Pyhä Henki, auta minua. Kesytä kieleni."
Inhimillisesti se ei ole mahdollista mutta Pyhän Hengen voimassa kyllä.
Selitän, miten se tapahtuu. Jeesus opetti siitä Matt. 12:ssa.
Hän puhuu uskonnollisille ihmisille. "Joko tehkää puu hyväksi -
ja sen hedelmä hyväksi, tahi tehkää puu huonoksi -
ja sen hedelmä huonoksi; sillä hedelmästä puu tunnetaan."
Hän tarkoittaa, että hyvä puu tuottaa hyvää hedelmää -
ja huono puu tuottaa huonoa hedelmää.
Hyvä puu ei voi tuottaa huonoa hedelmää -
eikä huono puu hyvää hedelmää.
Hän jatkaa jakeessa 34: "Te kyykäärmeitten sikiöt".
Hän sanoo olevansa myrkkykäärmeiden keskellä.
Niiden kielen alla on myrkkyä.
"Kuinka te saattaisitte hyvää puhua, kun itse olette pahoja?"
"Ei ihme, että arvostelette ja vastustatte minua", Jeesus sanoo.
"Ei ihme, että puhutte minusta pahaa, sillä olette juurtuneet pahuuteen.
Pahuuden juuri tuo esille pahan hedelmää."
"Sillä sydämen kyllyydestä suu puhuu.
Hyvä ihminen tuo hyvän runsaudesta esille hyvää, -
ja paha ihminen tuo pahan runsaudesta esille pahaa."
Mitä Jeesus opettaa tässä? Uskonnol- lisuus ei riitä. Pitää syntyä uudesti.
Tarvitaan uusi sydän. Mutta meidän pitää myös keskittyä.
Raamattu kehottaa: Keskity Kristukseen. Pidä katse Jeesuksessa.
Suuntaa rakkautesi, sydämesi Kristukseen, -
joka on todellinen elämäsi, sillä se on kätketty Kristuksessa Jumalaan.
Mitä enemmän suuntaa sydämensä ja rakkautensa Kristukseen -
ja identiteettiimme Hänessä, elämästämme alkaa vuotaa -
ylistyksen, siunauksen, suunnan ja kirkkauden sanoja, -
jotka ohjaavat meitä kohti sitä. Tarvitsemme uuden sydämen.
Parantuneen ja keskittyneen sydämen.
Henkeä täynnä oleminen vaatii sitä, että on täynnä Sanaa.
Sanalla täynnä oleminen vaatii sitä, että on täynnä Henkeä.
Mitä siis voi tehdä tälle kaikelle? Tiedän, että kun Henki tulee, -
Hän tekee työtä elämässämme. Tiedämme, että kun mietimme Sanaa,
sisäistämme sen, harjoitamme sitä ja elämme sitä todeksi, -
asiat muuttuvat sisältä ulos päin. Mutta meidän pitää tietoisesti -
kehittää myös uusi puhetapa.
Tarvitsemme sydänsiirron, ja sydämemme pitää parantua.
Lisäksi tarvitsemme tänään myös puheterapiaa.
Siinä on kolme tasoa.
Ensinnäkin pitää oppia kasvattamaan siunauksen sanoja Jumalalle.
Se on ensihedelmä. Opettele siunaamaan, puhumaan hyvää.
Miten tehdä se Jumalalle? Ylistämällä Häntä.
Mikään ei kismitä paholaista enemmän kuin se, -
että ylistämme Jumalaa kaikissa tilanteissa ja olosuhteissa.
Teistä toiset lienevät onnellisia, toiset vihaisia.
Toisilla menee hyvin, toisilla huonosti.
Mutta me kaikki ylistämme Jumalaa yhdessä, olipa tilanne mikä tahansa.
"Kiitä Herraa, minun sieluni, -
ja kaikki, mitä minussa on, hänen pyhää nimeänsä."
Ylistämme ja kiitämme Jumalaa sydämen kyllyydestä.
Kerran kauan sitten kuulin enkelten laulavan. Tosi juttu.
Olin yksin kotona.
Ylistin Jumalaa ja lauloin.
Kun laulan, laulan säveliä, jotka eivät ole A, H, C.
Laulan säveliä, joita yksikään muusikko ole vielä keksinyt.
En laula valkoisten enkä mustien kosketinten säveliä.
Laulan säveliä, jotka tippuvat kosketinten väliin.
Uskon, että se oli taivaallista musiikkia Jumalan korville.
Jumalalla on taivaassa automaattiviritin.
Lauloin ja ylistin. Oli kuin minut olisi nostettu -
hengelliseen maailmaan. Aloin kuulla ääniä.
En sellaisia ääniä, että tarvitsisin pillereitä.
Aloin kuulla suloisen kuoron.
Mikä ihana kuoro! Olin osa sitä.
Lauloin. Äänet lauloivat.
Kuulin sen korvillani. Taivaallinen kuoro lauloi ja ylisti Jumalaa.
Se on tapahtunut vain kerran elämässäni, -
niin että tiedän siitä.
Laulamme ja ylistämme vielä tänään, ennen kuin lähdemme täältä.
Kun laulamme ja ylistämme Jumalaa, liitymme enkelien kuoroihin.
Jumala sanoo: "Oi, minä siunaan. Minä siunaan!"
Mitä enemmän Jumalaa ylistää ja kiittää, sitä enemmän saa siunausta.
Kiitä Herraa, sieluni, ja kaikki, mitä minussa on, hänen pyhää nimeänsä.
Kiitä Herraa äläkä unohda, mitä hyvää hän on tehnyt.
Hän parantaa kaikki sairaudet, antaa anteeksi kaikki syntisi.
Hän ravitsee sinut hyvyydellä ja uudistaa sinut.
Kiitä Herraa!
Eikö se olekin parempaa kuin "mäkä mäkä mäkä"?
Se on ensimmäinen suunta. Kiitä Jumalaa.
Toinen suunta: Siunaa muita ihmisiä.
Opi puhumaan hyvää ja siunaamaan. Sanoissasi on voima siunata.
Se ei ole vain kohteliaisuuksia. "Tukkasi on kivasti." Todella onkin.
Opettele siunaamaan Jumalan siunauksella.
Opi siunaamaan Jumalan sanoilla, sillä niiden puhuminen uskossa -
Hengellä täytetyllä sydämellä on yhtä voimakasta kuin Jumalan puhe.
Aamen.
Kolmas suunta: Opi puhumaan hyvää itsestäsi.
En puhu rehentelystä.
Itsensä korostamisesta. "Näitkö sen? Katso minua. Olen mahtava."
Miten mahtava olen?
Aivan. Itse asiassa mahtavampikin.
Sellainen rehentely ja huomionhakuisuus tarkoittaa, -
että tarvitset parantumista.
Tarvitset kätten päälle panemista heti.
Se tulee haavoittumisesta, alemmuudentunteesta, -
itseinhosta ja epävarmuudesta.
Kun olemme täynnä Pyhää Henkeä, voimme täsmällisellä tavalla -
puhua hyvää elämästämme.
Kielteisyys itseä kohtaan tulee usein -
siitä ajattelumallista, joka syntyi varttuessamme.
Toistamme niitä negatiivisia sanoja, joita olemme itsestämme kuulleet.
"Olen huono. Tämä ei ikinä auta minua."
Meistä tulee hengellinen Ihaa.
Ellet tiedä mitään... Äh, antaa olla.
Nalle Puh, Ihaa.
Onko täällä lapsia?
"Kukaan ei muistanut minun syntymäpäivääni."
"Minua ei luultavasti kutsuttaisi juhliin."
Kukaan ei tule juhliisi, joissa ryvet itsesäälissä Peruuta ne.
Mene ilojuhlaan, riemujuhlaan. Kiitä Jumalaa elämästäsi.
Bruce rukoili aiemmin. Joku ei ole ikinä tuntenut isäänsä.
Tai isää on vaikea rakastaa.
Mutta sait isältäsi elämän.
Jumala oli siinä mukana.
Ja olet täällä tänään, koska Jumala rakastaa sinua.
Ajattele itsestäsi niin kuin Jumala sanoo sinusta, -
älä niin kuin joku ihminen sanoo, olipa se hyvää tai huonoa.
Ammenna Isän rakkaudesta. "Jumala, rakastat minua. Halleluja.
Otan vastaan rakkauden. Olen ikuisesti rakastettu.
Puoliani pidetään. Minua on siunattu runsaasti Kristuksessa."
Opettele puhumaan näin ja sanomaan näitä asioita elämäsi yli.
"Kaikki minä voin Kristuksessa, joka minua vahvistaa.
Selviän tästä, koska Jumala auttaa minua selviytymään.
Ei mikään eikä kukaan, en edes minä itse, -
voi erottaa minua Jumalan rakkaudesta Kristuksessa.
Olen enemmän kuin voittaja Hänessä, joka rakasti minua.
Kaikki yhdessä vaikuttaa niiden parhaaksi, -
jotka rakastavat Jumalaa. Minunkin siis! Rakastan Jumalaa.
"Ja jotka hänen aivoituksensa mukaan on kutsuttu." Minut on kutsuttu.
En suostu vihollisen häiritä tai tuhota Jumalan suunnitelmaa elämälleni.
Puhun hyvää elämästäni. Sanon: "Colin Dye, sinä menestyt!"
Puhu elämäsi ylle nyt. Profetoi elämällesi.
Sillä lailla! Älkää ainoastaan taputtako. Profetoikaa elämällenne!
"Menestyn Jumalan työssä. Jumala rakastaa minua, välittää minusta.
Hän antaa voiman nousta paikkaan ja kunniaan, -
joka Hänellä on minulle valtakunnassaan. Aamen."
Opit siunaamaan elämääsi. Asetat itsellesi suunnan -
siunauksen polulla.
Äläkä enää katso taaksepäin. Älä katso menneisyyteen.
Jos haluat kääntyä, sano: "Sula hyvyys ja laupeus seuraavat minua -
kaiken elinaikani, ja minä saan asua Herran huoneessa -
päivieni loppuun asti."
Et tiedä, miten voimallinen kielesi on.
Et tiedä, että voit käyttää sitä siunaamaan ja tuomaan siunausta -
ja asettamaan suunnan elämällesi.
Muusikot, tulkaa lavalle. Tahdon kohta ylistää.
Siksi olen saarnasarjan joka osassa lainannut Ps. 19:14:ää.
Tahdon teidän vievän tämän mukananne.
Ps. 19:14. Tee siitä päivittäinen rukous. Työstä sitä, elä sitä todeksi.
Sanokaa kanssani: "Kelvatkoot sinulle minun suuni sanat -
ja minun sydämeni ajatukset sinun edessäsi, Herra, -
minun kallioni ja lunastajani."
Kieltä ei pysty kesyttämään, mutta Hän on voimamme ja lunastajamme.
Pyhän Hengen voimalla voimme oppia olemaan ihmisiä, -
jotka siunaavat eivätkä kiroa. Noustaan seisomaan.
Suomennos: Marianne Tenetz